open-index/open-wikipedia-markdown huggingface dataset:
Francis Davis Millet

**Francis Davis Millet** (3. marraskuuta 1846 Mattapoiset – 15. huhtikuuta 1912 Atlantin valtameri) oli yhdysvaltalainen klassinen taidemaalari ja kuvanveistäjä. Hän kuoli RMS Titanicin haaksirikossa.  

## Elämänvaiheita
Milletin isä oli sotilaslääkäri ja poika osallistui Yhdysvaltain sisällissotaan Unionin puolella nuorena rumpalipoikana. Kun Milletistä oli tullut taiteilija häneltä kysyttiin syy siihen, että miksi hän piti niin paljon punaisesta, niin hän vastasi sen muistuttavan häntä kokemuksistaan kenttäsairaaloista.   

Sodan jälkeen Millet opiskeli Bostonin yliopistosta ja valmistui maisteriksi. Vuonna 1876 hän oli John LaFargen mukana tekemässä muraalimaalauksia Bostoniin ja seuraavana vuonna hän matkusti Belgiaan opiskellakseen taidetta Antwerpenin kuninkaallisessa taideakatemiassa. Opinnot sujuivat erittäin hyvin; hän sai jo ensimmäisenä vuotenaan hopamitalin, mitä ei ollut tapahtunut koskaan aikaisemmin. Seuraavana vuonna hän sai jo kultamitalin. Kun Turkin sota alkoi vuonna 1877 Millet lähti seuraamaan sotaa kolmen sanomalehden palkkaamana journalistina. Hän sai toiminnastaa urhoollisussmitalit sekä Venäjän että Romanian hallituksilta. Journalismin ohella hän oli auttamassa haavoittuneita sotilaita. 

Palattuaan Yhdysvaltoihin Millet sai taidealan luottamustoimia. Hän solmi avioliiton vuonna 1879. Hän pääsi Yhdysvaltain taiteilijajärjestön jäseneksi ja hänet valittiin National Academy of Designin jäseneksi vuonna 1885. Lisäksi hän oli asiantuntijana New Yorkin Metropolitan Museum of Artissa ja National Gallery of Artissa. Hän ohjasi Chicagon maailmannäyttelyn koristelua vuonna 1893 ja hänen väitetään keksineen spraymaalin. Taidemaalarin uran ohella Millet loi uraa kuvanveistäjänä sekä kirjailijana. Hän kirjoitti esseitä ja novelleja. Lisäksi hän käänsi Tolstoin tekstejä englanniksi ja oli myös journalisti. 

Vuonna 1912 Millet vieraili Euroopassa. Hän osti ensimmäisen luokan lipun RMS Titanicille ja nousi laivaan Cherbourgissa yhdessä ystävänsä, majuri Archibald Buttin kanssa. Hänet nähtiin auttamassa naisia ja lapsia pelastuveneisiin, kun alus alkoi upota. Hänen ruumiinsa löydettiin uppoamispaikalta ja tuotiin Yhdysvaltoihin, Massachusettsiin, missä se haudatttiin.  
## Teoksia

File:At the Inn Millet-FD Millet.jpg|*Majatalossa*,maalattu vuonna 1884.
File:A Cosey Corner MET DT218488.jpg|*Tulisija*, maalattu vuonna 1884.
File:Francis Davis Millet - An Autumn Idyll, 1892.jpg|*Syysidylli*, maalattu vuonna 1892. 
File:Samuel L Clemens (Mark Twain), by Frank Millet, 1877.jpg|*Samuel L. Clemensin muotokuva* (Mark Twain), maalattu vuonna 1877.  Free Public Library, Hannibal, Missouri.
File:Millet Fracis David Between Two Fires.jpg|*Kahden tulen välissä*, maalattu vuonna 1892. 


## Lähteet

## Aiheesta muualla
* http://www.artrenewal.org/artists/francis-davis-millet/2718
Hautalehto

**Hautalehto** on vuonna 2021 alkanut suomalainen rikosdraamasarja, joka perustuu kirjailija Christian Rönnbackan *Antti Hautalehto* -romaanisarjaan. Nimiroolissa näyttelee Mikko Leppilampi. Sarjan on ohjannut Petri Kotwica, käsikirjoittanut Veli-Pekka Hänninen ja tuottanut tuotantoyhtiö Solar Films tuottajinaan Rimbo Salomaa, Jukka Helle ja Markus Selin.

Sarjan ensimmäinen kausi *Hautalehto: Kylmä syli* perustuu romaanisarjan neljänteen osaan. Leppilammen lisäksi muissa rooleissa ovat muun muassa Onni Parviainen, Antti Reini, Oona Airola, Iikka Forss, Teijo Eloranta ja Marja Salo. *Hautalehto: Kylmä syli* rikkoi ennätyksiä nousemalla C More -suoratoistopalvelun kaikkien aikojen katsotuimmaksi alkuperäissarjaksi

Sarjan toinen kausi *Hautalehto: Rakennus 31* alkoi MTV Katsomossa 15. helmikuuta 2024.. Toinen kausi nousi MTV:n kaikkien aikojen katsotuimmaksi alkuperäissarjaksi.

## Rooleissa
### Hautalehto: Kylmä syli

#### Sivurooleissa

### Hautalehto: Rakennus 31

#### Sivurooleissa

## Lähteet

## Aiheesta muualla
* ''Hautalehto'' MTV Katsomossa
Kansainvälinen vammaisten päivä

**Kansainvälistä vammaisten päivää** vietetään 3. joulukuuta ja sitä on vietetty vuodesta 1992, jolloin YK julisti päivän vammaisten päiväksi. Päivän tarkoituksena on tehdä yhteiskunnasta esteettömämpi. Lisäksi päivän tarkoituksena on parantaa ihmisten suhtautumista vammaisiin sekä vähentää syrjintää. Päivänä halutaan myös muistaa, että vammaiset voivat elää samankaltaista normaalia elämää kuin muutkin ihmiset.

YK yleissopimus vammaisten oikeuksista hyväksyttiin vuonna 2006 ja astui Suomessa voimaan 2016. Sopimuksessa korostetaan vammaisten oikeuksia yhteiskunnassa ja tasa-arvoa. Kansainvälinen vammaistenpäivä siis korostaa vammaisten tasa-arvoa sekä yhdenvertaisuutta.

## Lähteet
Ella Leskelä

**Ella Leskelä** (s. 2001) on suomalainen jalkapalloilija, pelipaikaltaan hyökkääjä. Hän edustaa Kansallisessa Liigassa kaudella 2022 Nurmijärven Jalkapalloseuraa. Hän edusti samaa seuraa jo Ykkösessä kausina 2020–2021. Juniorisarjoissa hän edusti Pallokerho-35:tä ja Vantaan Jalkapalloseuraa.

## Lähteet
Vanhempi veli

**Vanhempi veli** on MTV-teatterin tuottama ja Pekka Parikan ohjaama viisiosainen suomalainen televisiosarja, joka ensiesitettiin vuosina 1981–1982.

Sarja kertoo Erkki Saari -nimisestä miehestä, jolla on ongelmia avioliitossaan ja muissa lähisuhteissaan.

## Rooleissa

## Lähteet
Artturi Paimela

**Artturi Paimela** (vuoteen 1906 **Pelander**, 4. maaliskuuta 1896 - 20. helmikuuta 1941) oli suomalainen kansakoulunopettaja, joka tunnetaan osallisuudestaan sisällissodan aikaiseen Harmoisten sairashuoneen joukkomurhaan.

Rengosta kotoisin olleen Paimelan vanhemmat olivat kansakoulunopettaja Karl Gustaf Pelander (Paimela) ja Hilma Böhling. Paimela kuului paikalliseen suojeluskuntaan ja kävi tammikuussa 1918 Vimpelin sotakoulun kurssin. Tammikuun puolivälistä lähtien Paimela koulutti suojeluskuntalaisia Hämeenlinnassa, kunnes sodan käynnistymisen jälkeen pakeni rintamalinjan pohjoispuolelle ja liittyi eversti Hans Kalmin johtamaan Pohjois-Hämeen I pataljoonaan. Paimela osallistui Jyväskylän ja Jämsä valtauksiin sekä Kuhmoisten, Länkipohjan, Anianpellon ja Lahden taisteluihin joukkueenjohtajana.

Kuhmoisten taistelun aikana 10. maaliskuuta 1918 Pohjois-Hämeen I pataljoonan 1. komppanian komppanianpäällikkö Hans Holopainen, varajohtaja Artturi Paimela sekä vääpeli Albert Gyllenbögel saapuivat Harmoisten kylässä toimineelle punaisten kenttäsairaalalle ja surmasivat 11 haavoittunutta sekä kaksi sairaanhoitajaa. Joidenkin lähteiden mukaan Paimela olisi toiminut kenttäsairaalalle saapuneen joukon johtajana.

Hämeenlinnan lyseosta ylioppilaaksi kirjoittanut Paimela valmistui 1920-luvulla kansakoulunopettajaksi Kajaanin seminaarista ja työskenteli opettajana Tyrnävässä. Hän toimi myös Tyrnävän suojeluskunnan päällikkönä. TAlvisodassa Paimela palveli JR 25:stä kootun eversti Aksel Vuokon komentaman prikaatin valistusupseerina Kuhmon rintamalla.

## Lähteet
Vilnohirsk

**Vilnohirsk** (; ) on kaivos- ja teollisuuskaupunki Ukrainan Dnipropetrovskin alueen Kamjansken piirissä. Vilnohirsk sijaitsee Dneprin vesistöön kuuluvan Samotkanjoen yläjuoksulla, noin 65 kilometriä piirikeskus Kamjansken keskustasta länteen ja 100 kilometriä aluekeskus Dniprosta länteen. Kaupungissa on Dnipron ja Kiovan välisen rautatien rautatieasema.

Ukrainan tilastokeskus arvioi Vilnohirskin väkiluvuksi 22&nbsp;458 asukasta vuoden 2021 alussa. Vuonna 2001 kaupungin väkiluku oli 23&nbsp;782. Tuolloin 85,8 prosenttia asukkaista oli ukrainalaisia, 12,7 prosenttia venäläisiä, 1 prosentti armenialaisia ja 0,8 prosenttia valkovenäläisiä sekä monia muita kansalaisuuksia.

Zaporižžjan sitšin aikakaudella kasakkajoukkojen reitti kulki paikkakunnan kautta; esimerkiksi vuonna 1648 hetmani Bohdan H’melnytskyin armeijan joukot kulkivat taisteluun tätä kautta.

Vilnohirsk on perustettu 1956 (toisen lähteen mukaan nimetty 1958) työläisten asutustaajamaksi, kaupungin aseman se sai 1964. Se on teollisuuskaupunki, jossa valmistetaan muun muassa lasia, vahvistettuja betonituotteita, tiiliä ja purkitettuja elintarvikkeita. Maaperässä on harvinaisten, Ukrainan taloudelle tärkeiden metallien esiintymiä. Kaupungissa toimiikin kaivos- ja metallikombinaatti, joka tuottaa muun muassa titaanimalmia.

Vilnohirsk on Ukrainan vuonna 2020 tehdyn aluehallintouudistuksen jälkeen kuulunut Kamjansken piiriin; tätä ennen se kuulunut aiempaan Verh’nodniprovskin piiriin  ja ollut sitten suoraan Dnipropetrovskin alueen alainen, alueellisesti merkittävä kaupunki.

## Lähteet

## Aiheesta muualla
Linda Räisänen

**Linda Räisänen** (s. 25. maaliskuuta 2003) on suomalainen jalkapalloilija, pelipaikaltaan puolustaja.

Räisänen pelasi juniorisarjoissa Vantaan Jalkapalloseurassa ja kaudesta 2019 alkaen Helsingin Jalkapalloklubissa. Kaudella 2021 hän pelasi Nurmijärven Jalkapalloseurassa Naisten Ykkösessä kymmenen ottelua. Samalla kaudella hän pelasi ensimmäisen Kansallisen Liigan ottelunsa Helsingin Jalkapalloklubin joukkueessa. Kaudella 2022 hän pelasi Nurmijärven Jalkapalloseurassa 13 Kansallisen Liigan ottelua. Tämän jälkeen hän siirtyi helsinkiläisseura Pallokerho-35:een. Hän pelasi liigassa 22 ottelua kaudella 2023 ja teki maalin elokuussa PK-35 Vantaata ja lokakuussa Oulu Nice Socceria vastaan. Kaudella 2024 hän pelasi 20 liigaottelua.

Räisänen on pelannut Suomen alle 16- ja alle 17-vuotiaiden maajoukkueissa.

## Lähteet
Paula Kantelinen

**Paula Kantelinen** (s. 29. tammikuuta 1992) on suomalainen jalkapalloilija, pelipaikaltaan puolustaja.

Kantelinen pelasi Naisten Liigassa Helsingin Jalkapalloklubin joukkueessa kausina 2008–2009. Tämän jälkeen hän pelasi pitkään alemmissa sarjoissa; Ykkösessä hän edusti FC Viikinkejä, Haukiputaan Palloa ja viimeksi Nurmijärven Jalkapalloseuraa, jonka mukana hän nousi Kansalliseen Liigaan kaudeksi 2022.

## Lähteet
Peppi Puhakka

**Peppi Puhakka** (s. 2003) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa Liigassa kaudella 2022 Nurmijärven Jalkapalloseuraa, jota hän on aiemmin edustanut juniorisarjoissa, Naisten Kakkosessa kausina 2018–2019 ja Naisten Ykkösessä kausina 2020–2021.

## Lähteet
Anniina Jurvanen

**Anniina Jurvanen** (s. 2004) on suomalainen jalkapalloilija, pelipaikaltaan hyökkääjä. Hän pelasi Kansallisessa Liigassa kaudella 2022 Nurmijärven Jalkapalloseuran joukkueessa 11 ottelua. Kauden 2022 lopulla hän pelasi Hyvinkään Palloseurassa, jota hän edusti myös aiemmin juniorisarjoissa.

## Lähteet
Senja Haikola

**Senja Haikola** (s. 2005) on suomalainen jalkapalloilija, pelipaikaltaan hyökkääjä. Hän edustaa Kansallisessa Liigassa kaudella 2022 Nurmijärven Jalkapalloseuraa, jota hän edusti jo juniorisarjoissa ja kaudella 2021 Naisten Ykkösessä.

## Lähteet
Bárður á Steig Nielsen

**Bárður á Steig Nielsen** (s. 16. huhtikuuta 1972) on färsaarelainen unionipuolueen poliitikko ja entinen käsipalloilija, joka on toiminut Färsaarten pääministerinä vuodesta 2019 lähtien.

Nielsen syntyi Vestmannassa. Hän on koulutukseltaan tilintarkastaja ja on toiminut talousjohtajana. Hän pelasi käsipalloa maalivahtina Vestmanna Ítrottarfelag -seurassa, jonka riveissä hän voitti Färsaarten mestaruuden vuonna 1993. Hän on myös pelannut Färsaarten maajoukkueessa.

Nielsen valittiin ensimmäisen kerran Färsaarten parlamenttiin vuonna 2002. Vuosina 2004–2007 hän toimi Färsaarten valtiovarainministerinä. Vuonna 2015 hänet valittiin unionipuolueen puheenjohtajaksi. Vuonna 2019 hänet nimitettiin pääministeriksi.

## Lähteet
Oklahoman piirikunta

**Oklahoman piirikunta** () on Yhdysvaltojen Oklahoman osavaltiossa sijaitseva piirikunta. Sen väkiluku oli 796&nbsp;292 vuonna 2020. Piirikunnan hallintokeskus on Oklahoma City, osavaltion pääkaupunki ja suurin kaupunki. Piirikunta on perustettu vuonna 1890.

## Väestö
Vuonna 2020 Oklahoman piirikunnan 796&nbsp;292 asukkaasta valkoisia oli 70,6&nbsp;%, mustia 15,8&nbsp;%, alkuperäisasukkaita 4,4&nbsp;% ja aasialaisia 3,6&nbsp;%. 17,6&nbsp;% asukkaista puhui kotonaan jotain muuta kieltä kuin englantia ja 10,2&nbsp;% asukkaista oli syntynyt ulkomailla.

## Lähteet

## Aiheesta muualla
Riku Keski-Rauska

**Riku Keski-Rauska** (s. 1980) on kauhajokelaislähtöinen historioitsija ja tietokirjailija. Hän on työskennellyt vuodesta 2019 Porvarillisen Työn Arkiston johtajana.

Keski-Rauska väitteli vuonna 2014 Helsingin yliopistosta filosofian tohtoriksi. Hänen erikoisalueenaan historiantutkimuksessa on Suomen lähihistoria, erityisesti suomettuminen ja toisinajattelija-tematiikka. Keski-Rauska julkaisi vuonna 2015 Otava-kustantamon kautta Georg C. Ehrnroothin elämäkertateoksen *Yksinäinen Ehrnrooth*. Vuonna 2020 Keski-Rauskalta ilmestyi Docendon kustantamana Ilkka Suomisen elämäkerta *Sinä osaat, sinä pystyt*. Vuonna 2024 häneltä ilmestyi Juha Vikatmaan elämäkerta *Kasvonsa peittänyt mies*.

Keski-Rauska on ottanut aktiivisesti osaa Suomen lähihistoriaan ja turvallisuuspolitiikkaan liittyvään keskusteluun. 

Keski-Rauska on toiminut Maanpuolustustiedotuksen suunnitelukunnan (MTS) tutkimusjaoston puheenjohtajana vuodesta 2022.

## Teokset

* *Kekkosta ja kommunismia vastaan: Georg C. Ehrnroothin poliittinen toiminta vuosina 1945–1982*. Helsinki, 2014. Väitöskirja. 
* *Yksinäinen Ehrnrooth: Georg C. Ehrnrooth YYA-Suomen puristuksessa*. Otava, 2015. 
* *Sinä osaat, sinä pystyt: Ilkka Suomisen elämä*. Docendo, 2020. 
* *Kasvonsa peittänyt mies: Juha Vikatmaan elämä*. Docendo, 2024. 

## Palkinnot ja ehdokkuudet

* Kanava-palkintoehdokkuus 2024
* Kanava-palkinto 2024 *Kasvonsa peittänyt mies: Juha Vikatmaan elämä*.

## Lähteet
*kauhajoenmuseo.fi

### Viitteet

## Aiheesta muualla
* Riku Keski-Rauska tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat muun muassa Juha Vikatmaasta, Ilkka Suomisesta ja Georg C. Ehrnroothista ja Suomen ja Neuvostoliiton suhteista sarjan 6. jaksossa ''Oikeisto suomettumisen rattaissa'', 6.11.2023.
* Uskotko uniin, Riku Keski-Rauska? Arkistonjohtaja kirjoitti elämäkerran poliitikko Juha Vikatmaasta ja oppi, miten menneisyys voi painaa. Suomen Kuvalehti 15.6.2024.
Vasylkivka

**Vasylkivka** () on kaupunkityyppinen taajama Ukrainan Dnipropetrovskin alueen Synelnykoven piirissä. Vasylkivka sijaitsee Dneprin sivujoki Samaran sivuhaaran Vovtšajoen varrella, 47 kilometriä piirikeskus Synelnykoven keskustasta ja 95 kilometriä aluekeskus Dniprosta itäkaakkoon.

Ukrainan tilastokeskus arvioi taajaman väkiluvuksi 11&nbsp;439 asukasta vuoden 2021 alussa. Vuonna 2001 taajaman väkiluku oli 12&nbsp;111. Asukkaista ovat pääosin etniseltä taustaltaan ukrainalaisia.

Vasylkivka on perustettu 1700-luvulla Zaporižžjan kasakoiden talviasutukseksi. 1800-luvulla se oli Jekaterinoslavin kuvernementin Pavlohradin kihlakunnan maaseutukylä. Nykyään se on maatalousalueen keskus, jossa tuotetaan muun muassa juustoa ja säilykkeitä.

Ukrainan vuonna 2020 tehdyn aluehallintouudistuksen jälkeen kuulunut Synelnykoven piiriin. Aiemmin se oli osa Vasylkivkan piiriä ja toimi piirin hallintokeskuksena.


Электростанция - panoramio (1).jpg|Vovtšajoen pato sähkövoimaloineen.
Vasylkivka Olimpiiets Stadium 1.jpg|Urheilukenttää katsomoineen.


## Lähteet
Venla Haikala

**Venla Haikala** (s. 2003) on suomalainen jalkapalloilija, pelipaikaltaan puolustaja. Hän edustaa Kansallisessa liigassa Jyväskylän Pallokerhoa.

Haikala pelasi juniorina lahtelaisseura FC Kuusysissä. Seuran edustusjoukkueessa hän pelasi 11 ottelua Kakkosessa kausina 2020–2021. Hän edusti Kansallisessa liigassa kaudella 2022 Nurmijärven Jalkapalloseuraa ja pelasi 21 liigaottelua. Kaudella 2023 hän edusti FC Lahtea ja pelasi Ykkösessä 23 ottelua, joissa hän teki kolme maalia. Kaudella 2024 hän pelasi helsinkiläisen Pallokerho-35:n joukkueessa 13 Kansallisen liigan ottelua ja teki toukokuussa maalin Helsingin Palloseuraa vastaan. Hän siirtyi elokuussa Jyväskylän Pallokerhoon ja pelasi kauden lopulla uudessa seurassaan kaksi liigaottelua.

## Lähteet
Pia Olsen Dyhr

**Pia Olsen Dyhr** (s. 30. marraskuuta 1971 Vallensbæk) on tanskalainen sosialistisen kansanpuolueen poliitikko ja puolueensa puheenjohtaja vuodesta 2014. Hän on istunut kansankäräjillä vuodesta 2007 ja toiminut Tanskan kauppa- ja sijoitusministerinä vuosina 2011–2013 sekä liikenneministerinä 2013–2014. Vuosina 1996–1998 hän johti puolueensa nuorisojärjestöä.
## Lähteet

## Aiheesta muualla
* ''Pia Olsen Dyhr'' Tanskan kansankäräjien verkkosivuilla
Kevin Puts

**Kevin Puts** (s. 3. tammikuuta 1972 St. Louis, Missouri) on yhdysvaltalainen säveltäjä.

Puts aloitti pianolla improvisoimisen ollessaan noin 8-vuotias. Hän sai kandidaatin ja tohtorin arvonsa Eastman School of Musicista. Maisteriksi hän valmistui Yalen yliopistosta. Hänen opettajiensa joukossa olivat Samuel Adler, Jacob Druckman, David Lang, Christopher Rouse, Joseph Schwantner ja Martin Bresnick. Puts sai 24-vuotiaana samanaikaisesti nimitykset Young Concert Artistsin ja California Symphonyn residenssisäveltäjäksi.

Puts opetti vuosina 1999–2005 sävellystä Texasin yliopistossa, Austinissa. Vuonna 2006 hän liittyi Peabody Instituten sävellyshenkilökuntaan. Hän on myös johtanut Minnesotan orkesterin *Composer's Institutea*. Putsille on myönnetty lukuisia palkintoja, joiden joukossa oli hänen ensimmäisestä oopperastaan (*Silent Night*) vuonna 2012 myönnetty Pulitzer-palkinto. Ooppera kantaesitettiin Minnesotan oopperassa marraskuussa 2011; teoksen oli tilannut Minnesotan ooppera, ja se sävellettiin Mark Campbellin laatimaan librettoon. Putsin tuotantoon kuuluu myös muita oopperoita, vokaalimusiikkia, useita sinfonioita, konserttoja ja muita orkesteriteoksia sekä kamarimusiikkia vaihteleville kokoonpanoille. Sinfonioista ensimmäinen on vuodelta 1999.

Putsin tyyliä voi luonnehtia uusromanttiseksi, mutta hän on hyödyntänyt vaikutteita myös muun muassa minimalistisesta musiikista ja populaarimusiikista. Putsin musiikin levytyksiä on julkaistu useilla levymerkeillä, joihin ovat kuuluneet Albany Records, Harmonia Mundi ja Naxos.

## Lähteet
Kanadan ilmatieteellinen palvelu

**Kanadan ilmatieteellinen palvelu** (, lyhennys **MSC**; , lyhennys: *SMC*) on Kanadan kansallinen ilmatieteen laitos. Se toimii Kanadan ympäristö- ja ilmastonmuutosviraston (Environment and Climate Change Canada) alaisuudessa. 

Kanadan ilmatieteellinen palvelu on saanut alkunsa vuonna 1871. MSC:n päätoimipaikka sijaitsee Torontossa.

## Lähteet

## Aiheesta muualla

* Weather, climate and hazards  (canada.ca)
* Weather at a Glance (Kanadan säätila)  (weather.gc.ca) 
* (Kanadan säätila, paikkakuntakohtaisia arvotja, joita klikkaamalla sääennuste)  (weather.gc.ca)
Hamiltonin piirikunta (Indiana)

**Hamiltonin piirikunta** () on Yhdysvaltojen Indianan osavaltiossa sijaitseva piirikunta. Sen väkiluku oli 347&nbsp;467 vuonna 2020. Piirikunnan hallintokeskus on Noblesvillen kaupunki ja suurin kaupunki on Carmel. Piirikunta on perustettu vuonna 1823. 

## Väestö
Vuonna 2020 Hamiltonin piirikunnan 347&nbsp;467 asukkaasta valkoisia oli 86,6&nbsp;%, aasialaisia 6,5&nbsp;%, mustia 4,5&nbsp;% ja alkuperäisasukkaita 0,2&nbsp;%. 10,0&nbsp;% asukkaista puhui kotonaan jotain muuta kieltä kuin englantia ja 8,7&nbsp;% asukkaista oli syntynyt ulkomailla.

## Lähteet

## Aiheesta muualla
Thomas Murphy (toimitusjohtaja)

**Thomas Sawyer Murphy** (s. 31. toukokuuta 1925 Brooklyn, New York – k. 1. kesäkuuta 2022 Rye, New York) oli yhdysvaltalainen media-alalla työskennellyt toimitusjohtaja. Hänet tunnetaan erityisesti pitkästä urastaan Capital Cities -yhtiön johtotehtävissä.

## Elämä
Murphy syntyi Brooklynissa vuonna 1925. Hänen isänsä, Charles Murphy, oli poliittisesti aktiivinen demokraatti. Thomas Murphy opiskeli 1940-luvulla Princetonin, Cornellin ja Harvardin yliopistoissa. Yliopisto-opintojensa välissä hän palveli myös Yhdysvaltain laivastossa.

Valmistumisensa jälkeen Murphy ryhtyi työskentelemään meda-alalla. Uralla edettyään Murphysta tuli televisio- ja radiokanavia omistaneen pienen Hudson Valley Broadcasting -yhtiön toimitusjohtaja. 1950-luvulla Hudson Valley Broadcastingista tuli yritysfuusion myötä Capital Cities -niminen yhtiö, jonka toimitusjohtaja Murphy jatkoi. 1966 Murphysta tuli myös yhtiön hallituksen puheenjohtaja.

Capital Cities laajensi toimintaansa Murphyn johdolla aggressiivisesti. Vuonna 1985 yhtiö osti itseään neljä kertaa arvokkaamman mediayhtiö American Broadcasting Companyn (ABC) 3,5 miljardilla Yhdysvaltain dollarilla.

Murphy jättäytyi toimitusjohtajan paikalta vuonna 1990, mutta palasi tehtäväänsä jälleen vuonna 1994. Tämän jälkeen Murphyn johtama yhtiö myytiin The Walt Disney Companylle 19 miljardin dollarin hinnalla. Kaupan toteutumisen jälkeen Murphy jäi eläkkeelle.

Murphy kuoli New Yorkissa vuonna 2022.

## Lähteet
Kaija Soini

**Kaija Soini** (s. 13. joulukuuta 1942 Tampere) on suomalainen kanttori, urkuri ja kuoronjohtaja. Soini toimi Lohjan seurakunnan kanttorina vuosina 1984–2007. Soinille on myönnetty director cantus -arvonimi.

## Elämäkerta
Kaija Soini syntyi Tampereella 13. joulukuuta 1943. Lukiota hän kävi Tammerkosken tyttölyseossa, josta hän valistui keväällä 1963. Samana vuonna hän pääsi opiskelemaan Sibelius-Akatemiaan. Vuonna 1963 Kirkolliskokous hyväksyi myös naiset kanttoreiksi. Urkuihin Soini kuitenkin tutustui jo paljon aiemmin. Soinin biologian opettajan puoliso oli Aleksanterin kirkon urkuri ja 14-vuotias Kaija Soini kävi usein siskonsa kanssa kuuntelemassa tämän soittoa. 15-vuotiaana Soini pääsi Tampereen musiikkiopistoon opiskelemaan urkujen soittoa.

Kaija Soini valmistui Sibelius-Akatemiasta kirkkomusiikkipuolelta kanttori-urkuriksi, koulumusiikin osastolta musiikinopettajaksi ja solistiselta osastolta urkutaiteilijaksi. Myöhemmin hän suoritti vielä musiikin maisterin tutkinnon ja sai osallistua Sibelius-Akatemian ensimmäiseen maisteripromootioon vuonna 1988.

Lohjan seurakunnassa Soini aloitti tammikuussa 1984 ja eläkkeelle hän jäi 2007. Hän johti Lohjan kirkkokuoroa vuosina 1996–2003. Kanttorina hän on työskennellyt kaikkiaan 35 vuotta. Hänet tunnetaan Lohjan ja Virkkalan kirkoissa järjestämistään urkukonserteista, joissa on kuultu useita suomalaisia ja myös ulkomaalaisia urkutaiteilijoita. Tunnettuja esiintyjiä on saapunut Soinin konsertteihin Keski-Eurooppaa myöten.

Kotonaan Kaija Soinilla on urut, piano ja cembalo. Soinin kotiurut ovat rakennettu vuonna 1998.

## Lähteet
Alicantenkoira

**Alicantenkoira** on sukupuuttoon kuollut espanjalainen koirarotu.

## Ulkonäkö
Rodulla oli spanielin pitkä karva ja mopsin lyhyt kuono.

## Lähteet
Paul Dombrecht

**Paul Dombrecht** (s. 1948 Oostende) on belgialainen oboisti ja kapellimestari. Hänet yhdistetään varsinkin periodisoittimilla pidettyihin barokkiohjelmistoon kuuluvien teosten esityksiin.

Dombrechtin isä Stefaan työskenteli kirkon urkurina. Dombrecht itse tunsi viehtymystä oboeen, ja hänestä tuli nuorena sekä modernien että barokkiaikaisten oboeiden virtuoosi. Vuonna 1989 hän perusti Il Fondamento -kokoonpanon, jonka kapellimestarina ja taiteellisena johtajana hän on toiminut. Lisäksi hän on perustanut Paul Dombrecht Consortin ja työskennellyt säännöllisesti puhallinyhtye Octophoroksen kanssa.

Dombrecht on tehnyt levytyksiä muiden muassa levy-yhtiöille Harmonia Mundi, Astrée, Opus 111, Sony, Erato Records ja Passacaille.

## Lähteet
Port Artturi

**Port Artturi** (joskus myös *Port Arthur*) on Hyvinkäällä Tehtaan kaupunginosassa sijaitseva, kaupungin vanhimpiin kuuluva työläiskortteli. Se valmistui vuonna 1898. Kortteliin kuuluu kuusi rakennusta, joiden nimet ovat Poikapatteri, Likkapatteri, Vaikeavalloitus, Synnytyslaitos, Naimaharju sekä Ruutikellari.

## Lähteet
Thomas Murphy

**Thomas Murphy** -nimisiä henkilöitä ovat:

* Thomas Murphy (1925–2022), yhdysvaltalainen media-alalla työskennellyt toimitusjohtaja
* Thomas Murphy (s. 1949), irlantilainen IRA-militaristijärjestön aktiivi
* Daniel Thomas Turley Murphy (s. 1943), yhdysvaltalainen roomalaiskatolilainen piispa.
Castelo Branco

**Castelo Branco** on kaupunki Portugalin Região Centron suuralueella. Kaupungissa asuu 34&nbsp;456 asukasta, ja sen pinta-ala on 170,2 neliökilometriä. Kaupunki mainittiin ensimmäisen kerran vuonna 1182. Se sai autonomian 1213 ja kaksi vuotta myöhemmin nimensä. 1771 se perustettiin kaupungiksi.

Kaupunki sijaitsee 20 kilometrin päässä Espanjan rajasta.

## Lähteet
Rosenheimin piirikunta

**Rosenheimin piirikunta** () on piirikunta Ylä-Baijerin hallintoalueella Baijerin osavaltiossa Saksassa. Piirikunnan pinta-ala on 1&nbsp;439 neliökilometriä, ja siihen kuuluu 46 kuntaa. Vuoden 2020 lopussa piirikunnassa oli 261&nbsp;721 asukasta. Se on siten väkiluvultaan Baijerin toiseksi suurin piirikunta Münchenin piirikunnan jälkeen. Piirikunnan keskus on Rosenheim, joka ei kuitenkaan itse kuulu piirikuntaan.

## Kunnat

**Kauppalat:**
* Bad Aibling
* Kolbermoor
* Wasserburg am Inn

**Muut kunnat:**
* Albaching
* Amerang
* Aschau im Chiemgau
* Babensham
* Bad Feilnbach
* Bernau am Chiemsee
* Brannenburg
* Breitbrunn am Chiemsee
* Chieming
* Edling
* Eggstätt
* Eiselfing
* Feldkirchen-Westerham
* Flintsbach
* Frasdorf
* Griesstätt
* Großkarolinenfeld
* Gstadt am Chiemsee

* Halfing
* Höslwang
* Kiefersfelden
* Nußdorf am Inn
* Oberaudorf
* Pfaffing
* Prien am Chiemsee
* Prutting
* Ramerberg
* Raubling
* Riedering
* Rimsting
* Rohrdorf
* Rott am Inn
* Samerberg
* Schechen
* Schonstett
* Söchtenau
* Soyen
* Stephanskirchen
* Tuntenhausen
* Vogtareuth

## Lähteet

## Aiheesta muualla

*Piirikunnan verkkosivut
Bayreuthin piirikunta

**Bayreuthin piirikunta** () on piirikunta Oberfrankenin hallintoalueella Baijerin osavaltiossa Saksassa. Sen pinta-ala on 1&nbsp;273 neliökilometriä, ja siihen kuuluu 33 kuntaa. Vuoden 2020 lopussa piirikunnassa oli 103&nbsp;679 asukasta. Piirikunnan keskus on Bayreuth, joka ei kuitenkaan itse kuulu piirikuntaan. Suurin piirikuntaan kuuluva kaupunki on Pegnitz.

## Lähteet

## Aiheesta muualla

*Piirikunnan verkkosivut
Lennard Kämna

**Lennard Kämna** (s. 9. syyskuuta 1996 Wedel) on saksalainen maantiepyöräilijä. Hän aloitti ammattilaisuransa Stölting Service Group -tallissa 2015–2016, ajoi Team Sunwebissa 2017–2019 ja Bora-Hansgrohe / Red Bull–Bora–Hansgrohessa 2020–2024 sekä on vuodesta 2025 edustanut Lidl-Trekiä.

Kämna voitti junioreiden aika-ajon Euroopan- ja maailmanmestaruuden 2014 sekä alle 23-vuotiaiden aika-ajon Euroopan-mestaruuden 2016. Hän kuului joukkueaika-ajon maailmanmestaruuden voittaneeseen Team Sunwebin joukkueeseen 2017. Hän voitti Villard-de-Lansiin päättyneen 16. etapin Ranskan ympäriajossa 2020, Etnalle päättyneen neljännen etapin Italian ympäriajossa 2022 ja Caravaca de la Cruziin päättyneen yhdeksännen etapin Espanjan ympäriajossa 2023.

## Saavutuksia

Lähteet: Pro Cycling Stats, Cycling Archives
;2014
:Tour of Istria, 2. etapin voitto
:Trofeo Karlsberg, 2b-etapin (aika-ajo) voitto
:EM-kilpailut, junioreiden aika-ajossa kultaa
:Junioreiden aika-ajon Saksan-mestaruus
:Grand Prix Rüebliland, kokonaiskilpailun ja 1. etapin voitto
:MM-kilpailut, junioreiden aika-ajossa kultaa
;2015
:Alle 23-v. aika-ajon Saksan-mestaruus
:Giro della Valle d'Aosta, 4. etapin voitto
:MM-kilpailut, alle 23-v. aika-ajossa pronssia
;2016
:Circuit des Ardennes, nuorten kilpailun voitto
:EM-kilpailut, alle 23-v. aika-ajossa kultaa
:MM-kilpailut, alle 23-v. aika-ajossa neljäs
;2017
:MM-kilpailut, joukkueaika-ajossa kultaa, alle 23-v. maantieajossa hopeaa
;2020
:Critérium du Dauphiné, 4. etapin voitto
:Ranskan ympäriajo, 16. etapin voitto, 13. etapilla toinen
;2021
:Katalonian ympäriajo, 5. etapin voitto
;2022
:Vuelta a Andalucía, 5. etapin voitto
:Tour of the Alps, 3. etapin voitto
:Italian ympäriajo, kokonaiskilpailussa 19:s, 4. etapin voitto
:Aika-ajon Saksan-mestaruus
;2023
:Tirreno–Adriatico, kokonaiskilpailussa neljäs
:Tour of the Alps, 3. etapin voitto:Italian ympäriajo, kokonaiskilpailussa yhdeksäs
:Italian ympäriajo, kokonaiskilpailussa yhdeksäs
:Espanjan ympäriajo, 9. etapin voitto, 15. etapilla toinen
;2025
:Sveitsin ympäriajo, kokonaiskilpailussa kuudes

## Lähteet
Tuliakileija

**Tuliakileija** (*Aquilegia formosa*) on leinikkikasvien (Ranunculaceae) heimoon, akileijojen (*Aquilegia*) sukuun kuuluva kasvilaji. Se on monivuotinen ruohovartinen kasvi, joka kasvaa noin 60–90 cm korkeaksi. Sen lehdet ovat sinivihreitä ja liuskoittuneita. Kukat sijaitsevat varsien päissä ja ovat nuokkuvia sekä väriltään kelta–punaisia. Kukat ovat samankaltaisia, mutta hieman pienempiä kuin *[[Aquilegia eximia]]* -lajilla. Tuliakileija kukkii touko–elokuussa.

Tuliakileija kasvaa luonnossa kosteissa ja avoimissa metsissä ja rinteillä Pohjois-Amerikan länsiosissa. Lajia tavataan Kanadassa Albertassa, Brittiläisessä Kolumbiassa ja Yukonissa. Yhdysvalloissa lajia tavataan puolestaan Alaskan, Washingtonin, Oregonin, Idahon, Montanan, Wyomingin, Utahin sekä Kalifornian osavaltioissa ja Meksikossa Baja Californian osavaltiossa.

Kasvatettuna tuliakileija kasvaa täydessä auringon valossa tai puolivarjossa. Maaperän suhteen tuliakileija kasvaa kosteassa ja kivikkoisessa maaperässä, mutta voi kasvaa myös kuivassa ja vähäravinteisessa maaperässä. Tuliakileija säilyy kasvupaikallaan tuottamalla siemeniä ja kylväytymällä itsestään.

## Lähteet
* Wildflower.org: Plant Database: ''Aquilegia formosa'' 

## Aiheesta muualla
* Laji.fi: Tuliakileija (''Aquilegia formosa'')
* iNaturalist: Tuliakileija (''Aquilegia formosa'')
* JSTOR Global Plants: ''Aquilegia formosa'' 
* Integrated Taxonomic Information System (ITIS): ''Aquilegia formosa'' 
* Global Biodiversity Information Facility (GBIF): ''Aquilegia formosa''
Mouhu

**Mouhu** on kylä Mäntyharjulla.  Siellä sijaitsee Savon radan lakkautettu rautatieliikennepaikka Mouhun seisake. Suomen sisällissodan aikana kylässä ja sen lähistöllä tapahtui paljon taisteluita, koska Mäntyharjun rintama kulki alueella. Esimerkiksi Mouhun–Hillosensalmen taistelut olivat maaliskuussa 1918 kylässä.
Varso

**Varso** on Varsovassa Puolassa sijaitseva toimistorakennus. Se on Euroopan unionin korkein rakennus, jonka 80-metrinen torni kohoaa 310 metrin korkeuteen. Foster and Partnersin suunnittelemassa rakennuksessa on 53 kerrosta, ja siellä on kaksi julkista näköalatasannetta; 205 metrissä ja 230 metrissä.

## Lähteet
Pidhorodne

**Pidhorodne** (; ) on kaupunki Ukrainan Dnipropetrovskin alueen Dnipron piirissä. Pidhorodne on aluekeskus Dnipron pientalovaltainen naapurikaupunki Samarajoen (Dneprin tekojärven) länsirannalla, vain muutama kilometriä suurkaupungista pohjoiseen. Pidhorodne tunnetaan hedelmä- ja kasvihuonetuotannostaan.
Ukrainan tilastokeskus arvioi kaupungin väkiluvuksi 19&nbsp;336 asukasta vuoden 2021 alussa. Vuonna 2001 väkiluku oli 17&nbsp;778.

Pidhorodnen alueelta on arkeologisissa kaivauksissa (1973) löydetty esihistoriallisia kupari- ja pronssikausien hautakumpuja Tripoljen kulttuurin, skyyttien, sarmaatien sekä 1000-1300 -luvulla vaikuttaneiden nomadien ajalta. 

Varhaisin tunnettu asutus on peräisin 1600-luvun alusta, jolloin sinne perustettiin kasakkaupseeriperheiden talviasutus. 1688 rakennettiin linnoitus suojaamaan kylää tataarien hyökkäyksiltä.  Prutin rauhansopimuksen (1711) seurauksena linnoitus tuhottiin. Seutu siirtyi Krimin kaanikunnan alaisuuteen 1735 saakka, jolloin Venäjän keisarikunta sai alueen hallintaansa. Zaporižžjan sitšin tuhoutumisen (1775) jälkeen paikkakunta asutettiin uudelleen. Slobodan perustamisen (1778). Vuonna 1782 siellä asui 896 ihmistä. Pidhorodnen kasakat palvelivat Jekaterinoslavin kasakka-armeijassa. Sen hajottamisen (1796) jälkeen useat heistä muuttivat Kubanin seudulle. 


Подгородное горсовет.jpg|Kaupunginvaltuuston talo.
Подгородное храм.jpg|Kirkko Pidhorodnessa.
Подгородное школа №1.jpg|Koulu numero 1.
Dnipropetrovs'kyi district, Dnipropetrovsk Oblast, Ukraine - panoramio.jpg|Rantahotelli- ja kylpyläalue (Sunray) Dneprin sivujoen, Samarajoen äärellä.


## Lähteet

## Aiheesta muualla

*Pidhorodnenska miska hromada (Ukrainan aluehallinnon 3. tason alue)  (gromada.info)
Nukkeakileija

**Nukkeakileija** (*Aquilegia ecalcarata*) on leinikkikasvien (Ranunculaceae) heimoon ja akileijojen (*Aquilegia*) sukuun kuuluva kasvilaji.

Nukkeakileijan varret kasvavat yksittäin tai muutaman varren ryhminä. Varret voivat kasvaa 20–80 cm korkeiksi ja ne ovat harvakarvaisia sekä yleensä yläosistaan haaroittuneita. Tyvilehtiä on useita ja niiden lehtiruodit ovat 7–15 cm pitkiä. Lehdet ovat epäsäännöllisesti liuskoittuneita tai lehdykkäisiä. Varsilehtiä on yhdestä kolmeen kappaletta. Nukkeakileijan kukinto koostuu 2–6 kukasta, jotka ovat halkaisijaltaan 1,5–2,8 cm. Kukkaperät ovat karvaisia ja enintään 6 cm pitkiä. Verholehdet ovat purppuranvärisiä ja kapeansoikeita, 10–14 mm pitkiä sekä 4–6 mm leveitä. Terälehdet ovat niin ikään purppuranvärisiä ja lähes yhtä pitkiä kuin verholehdet. Heteet ovat pituudeltaan noin puolet terälehtien pituudesta. Heteiden palhot ovat noin 4 mm pitkiä ja ponnet lähestulkoon mustia. Emejä on neljä tai viisi kappaletta. Nukkeakileija kukkii touko–kesäkuussa ja tuottaa hedelmiä kesä–elokuussa. Hedelminä olevat tuppilot ovat 8–11 mm pitkiä ja siemenet noin 1,5 mm pitkiä.

Nukkeakileija kasvaa harvahkoissa metsissä, pensaikoissa, heinikkoisilla rinteillä sekä tienpientareilla 1800–3500 metrin korkeudella merenpinnasta. Lajia tavataan Kiinassa Gansun, Guizhoun, Henanin, Hubein, Ningxian, Qinghain, Shaanxin ja Sichuanin maakunnissa sekä Tiibetin autonomisen alueen itäosissa.

## Lähteet

## Aiheesta muualla
* Kassu – Kasvien suomenkieliset nimet: Nukkeakileija (''Aquilegia ecalcarata'')
* iNaturalist: ''Aquilegia ecalcarata''
* UniProt: Taxonomy – ''Aquilegia ecalcarata'' 
* Global Biodiversity Information Facility (GBIF): ''Aquilegia ecalcarata''
Mikko Harjanne (jalkapalloilija)

**Mikko Harjanne** (s. 30. tammikuuta 1979 Turku) on suomalainen jalkapalloilija. Hän oli pelipaikaltaan hyökkääjä tai keskikenttäpelaaja.

Harjanne pelasi kaudella 2001 Veikkausliigassa kuusi ottelua edustaen FC Inter Turkua. Hän oli avauskokoonpanossa kerran ja tuli vaihdosta kentälle viidessä ottelussa. Ensimmäisen liigaottelunsa Harjanne pelasi 25. kesäkuuta 2001, kun Inter hävisi kotiottelussaan Tampere Unitedille 2–4.

## Lähteet
Mikko Harjanne

**Mikko Harjanne** -nimisiä henkilöitä ovat:
* Mikko Harjanne (1940–2024), suomalainen elokuvaohjaaja
* Mikko Harjanne (s. 1979), suomalainen jalkapalloilija
Rantakaulussieni

**Rantakaulussieni** (*Leratiomyces magnivelaris*) on Strophariaceae-heimoon ja pengerkalussienten sukuun (*Leratiomyces*) kuuluva suhtellisen pienikokoinen, tummaitiöinen helttasieni. Se muistuttaa läheistä sukulaistaan rikkakaulussientä, mutta sen kaulus on selkeä, jopa huomiota herättävän leveä, ja se kasvaa yleensä pajun tai lepän lastuilla niitä hajottaen. Lajin levinneisyys Suomessa on puutteellisesti selvitetty, mutta se näyttää kasvavan maassa laajalti. Laji ei ole ruokasieni.

## Lähteet

## Aiheesta muualla
* Lajitietokeskus: laji.fi/ Rantakaulussieni – ''Leratiomyces magnivelaris''
Survive

**Survive** on Stratovariuksen 16. studioalbumi, joka ilmestyi 23. syyskuuta 2022 levymerkillä earMUSIC. Albumilta on julkaistu singlenä kappaleet ”Survive”, ”World on Fire”, sekä ”Firefly”. Albumin on kehuttu olevan "oivaltavinta Stratovariusta pariin vuosikymmeneen".

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Timo Kotipelto – laulu
* Jens Johansson – koskettimet
* Lauri Porra – basso
* Matias Kupiainen – kitara
* Rolf Pilve – rummut

## Lähteet

## Aiheesta muualla
* 
Survive Encyclopedia Metallumissa
Vesitaksi

**Vesitaksi** eli **taksivene** on tilausliikenteessä oleva moottorivene.

Vesitaksit ovat tilavia, ja niihin mahtuu enemmän matkustajia kuin normaaleihin takseihin, jotka kulkevat maassa. Vesitaksia käytetäänkin joukkoliikennevälineenä vesireiteillä.

Vesitakseilla pääsee myös tutustumaan esimerkiksi vesistöihin, järviin ja lahtiin.

Sen sijaan aluksia, jotka noudattavat säännöllistä reittiliikennettä, kutsutaan vesibusseiksi tai lautoiksi.

## Lähteet
Rosanna Fellman

**Rosanna Fellman** (s. 1995) on suomenruotsalainen runoilija. Hän on kotoisin Pietarsaaresta ja asuu nykyisin Turussa.

Fellman aloitti lavarunouden vuonna 2013 ja teki vuonna 2018 ensimmäisen keikkansa suomeksi. Hänelle myönnettiin Arvid Mörne -palkinto vuonna 2018 runosarjasta *Störd*. Fellmanin ensimmäinen kirja *Strömsöborna* julkaistiin syyskuussa 2019. Teos sai Vimma-palkinnon.  Hänen toinen teoksensa *Republikens president – Tasavallan presidentti* (2022) on kolmikielinen runoelma. Fellmanin kolmas runokokoelma *Det Jakobstad ingen vill ha* (suom. *Pietarsaari jota kukaan ei halua*) ilmestyi vuonna 2024.

Opiskellessaan Åbo Akademissa Fellman toimi kirjallisuustieteen ainejärjestön Prosan puheenjohtajana. Prosan ja Kirjan talon kuukausittainen Poetry Pub -tapahtuma oli hänen johdossaan vuoteen 2018 asti.

## Lähteet

## Aiheesta muualla
* Rosanna Fellman, runoilija Yle Areena. 2.10.2023.
CANTIC

**CANTIC-tunniste** eli **Katalonian nimitunniste** tai täsmällisemmin **Katalonian nimi- ja nimiketunnisteiden luettelo** () on Espanjan koillisosan muodostavan itsehallinnollisen Katalonian ylläpitämä, henkilöitä, organisaatioita, maantieteellisiä paikkoja ja teosnimikkeitä yksilöivä luettelotietokanta. Luettelo painottaa katalaanin kielen ja Katalonian kulttuurin kannalta merkittäviä aiheita. Tunniste on tyypillisesti annettu esimerkiksi suuren kataaninkielisen tietosanakirjan (Gran Enciclopèdia Catalana) artikkeliaiheille.

Katalonian kansalliskirjaston johdolla Katalonian nimitunnisteita tuottaviin yhteisöihin kuuluu useita katalonialaista taidemuseota ja yliopistoja. Vuosina 2018-2020 uusia CANTIC-tunnisteita luotiin vuosittain noin 23&nbsp;700-24&nbsp;000 kohteesta, joista pääosan (yli 18&nbsp;400 vuosittain) rekisteröi Katalonian kansalliskirjasto.

Esimerkki katalonialaisen kuvataiteilija Joan Mirón (1893–1983) CANTIC-rekisterinumero on 981058521465606706.

## Lähteet

## Aiheesta muualla
* Índex de noms personals (CANTIC-nimitunnisteen haku Katalonian kansalliskirjaston sivustolta; myös organisaatioiden ja maantieteellisten paikannimien haku)  (bnc.cat)
Milly Scott

**Milly Scott** (oik. **Marion Henriëtte Louise Molly**, s. 29. joulukuuta 1933) on surinamelaistaustainen alankomaalainen laulaja. Scott syntyi Den Helderissä surinamelaisille vanhemmille.

Vuonna 1953 alankomaalainen koomikko Toon Hermans pyysi Scottia laulamaan esityksissään. Samassa yhteydessä laulaja sai myös taiteilijanimensä. Scott muutti Hampuriin 1954 ja myöhemmin Ruotsiin, jossa asui viisi vuotta. Vuonna 1965 Scott sai alankomaissa oman televisio-ohjleman *Scott in de roos*.

Scott voitti alankomaalaisen *Nationaal Songfestival* -laulukilpailun 1966 kappaleella *Fernando en Filippo* ja valikoitui näin Alankomaiden edustajaksi saman vuoden Eurovision laulukilpailuun. Kansainvälisessä kilpailussa Scott jäi 18 kilpailijan joukosta 15:nneksi. Scott kuitenkin herätti huomiota olemalla Eurovision laulukilpailun historian ensimmäinen tummaihoinen solisti.

## Diskografia
### EP:t
*1966 – "Fernando en Filippo"

### Singlet
*1958 – "Melodie d'amour" / "Africa"
*1963 – "Up a Lazy River" / "Crawdad Song"
*1963 – "Je hebt m'n leven stukgemaakt" / "Ik kus jouw ring"
*1964 – "Kom huil dan" / "Ik moet verder"
*1964 – "Zonder jou ben ik niets" / "Nee..."
*1964 – "Hello Dolly" / "Hush-a-by Ma Baby"
*1965 – "Als een kind" / "Zeg 's eerlijk"
*1966 – "Fernando en Filippo (Tong-tiki-tong)" / "Graag of niet"
*1966 – "Fernando en Filippo" / "Onvoltooide symfonie"
*1966 – "Fernando y Felipe" / "Ya no me quieres"
*1966 – "Fernando and Filippo" / "Don't Make a Fool of Me"
*1966 – "Liefde smeult, liefde groeit, liefde bloeit, liefde stoeit" / "B.B. met R."
*1966 – "Guantanamera" / "La Bamba"
*1967 – "Who Cares" / "I'm Laughing Up the Sleeve"
*1971 – "Get High on Jesus" / "Sunshine in My Rainy Day Mind"
*1972 – "Spanish Harlem" / "Zeg hem dat de sneeuw valt"
*1979 – "Pata Pata" / "I Was Just Like a Child"

#### Osana yhtyettä Milly & The Sisters Scott
*1965 – "Come Over to My Place" / "Silver Dollar"
*1966 – "Baby, Did I Do You Right" / "St. Louis Blues"

## Lähteet
*https://www.millyscott.nl/biografie.htm

### Viitteet
Georg Stanford Brown

**Georg Stanford Brown** (s. 24. kesäkuuta 1943) on kuubalaissyntyinen yhdysvaltalainen näyttelijä ja ohjaaja. Hänen tunnetuimpiin rooleihinsa kuuluu poliisi Terry Websterin rooli televisiosarjassa The Rookies (1972–1976, ei esitetty Suomessa).

Brown muutti perheensä kanssa seitsemänvuotiaana Kuubasta Harlemiin, New Yorkiin. Hän aloitti 17-vuotiaana teatteriopinnot Los Angelesissa ja elokuvauransa 1960-luvun puolivälissä. The Rookiesin jälkeen Brown siirtyi näyttelijästä ohjaajaksi ohjaten useita televisiosarjojen jaksoja (mm. *[[Hill Street Blues]]*) ja televisioelokuvia. Brown sai vuonna 1986 Emmy-palkinnon ohjauksestaan televisiosarjassa Cagney & Lacy. Sarjan toista pääosaa esitti hänen silloinen vaimonsa Tyne Daly.

## Lähteet
Dylan van Baarle

**Dylan van Baarle** (s. 21. toukokuuta 1992 Voorburg) on alankomaalainen maantiepyöräilijä, joka on menestynyt etenkin yhden päivän kilpailuissa. Hän on Pariisi–Roubaix-klassikon voittaja. Hän aloitti ammattilaisuransa Garmin-Sharp / Cannondale Pro Cycling Team -tallissa vuosina 2014–2017, edusti Team Sky / Ineos Grenadiers -joukkuetta 2018–2022 ja Team Jumbo-Visma / Team Visma–Lease a Bike -joukkuetta 2023-2025. Vuodesta 2026 lähtien van Baarle on edustanut ranskalaista Soudal-Quick Step -joukkuetta

Van Baarle voitti vuoden 2021 Dwars door Vlaanderen -kilpailun 26 sekunnin erolla pääjoukkoon. Hän saavutti samana vuonna maantieajon MM-hopeaa 32 sekuntia Julian Alaphilippelle hävinneenä. Hän sijoittui 2022 Flanderin ympäriajossa Mathieu van der Poelin jälkeen toiseksi ja voitti Pariisi–Roubaix'n minuutin ja 47 sekunnin erolla Wout van Aertiin. Hän voitti vuoden 2023 Omloop Het Nieuwsbladin 20 sekunnin erolla Arnaud De Lieen Hän on voittanut Alankomaiden-mestaruuden maantieajossa 2023 ja aika-ajossa 2018.

## Saavutuksia

Lähteet:Pro Cycling Stats, Cycling Archives
;2008
:Junioreiden joukkueaika-ajon Alankomaiden-mestaruus
;2009
:Driedaagse van Axel, 3. etapin (aika-ajo) voitto
:Trofeo Karlsberg, 3. etapin (aika-ajo) voitto
;2010
:Driedaagse van Axel, 2. etapin (aika-ajo) voitto
:Vuelta al Besaya, 2. etapin voitto
:Liège – La Gleize, 1. etapin voitto
;2012
:Le Triptyque des Monts et Châteaux, 2a-etapin (aika-ajo) voitto
:Arno Wallaard Memorial, voitto
:Olympia's Tour, kokonais- ja pistekilpailun, nuorten kilpailun sekä prologin voitto
;2013
:Ster Van Zwolle, voitto
:Rabobank Dorpenomloop Rucphen, voitto
:Tour de Bretagne, mäkikirikilpailun ja 6. etapin (aika-ajo) voitto
:Olympia's Tour, kokonaiskilpailun, nuorten kilpailun ja 4. etapin voitto
:Alle 23-v. aika-ajon ja maantieajon Alankomaiden-mestaruus
:Thringen-Rundfahrt U23, kokonaiskilpailun voitto
:MM-kilpailut, alle 23-v. maantieajossa seitsemäs
;2014
:Britannian ympäriajo, kokonaiskilpailun voitto
:Ratapyöräilyn pariajon Alankomaiden-mestaruus
;2015
:Dwars door Vlaanderen, kolmas
:Pariajon Alankomaiden-mestaruus
:Bayern Rundfahrt, nuorten kilpailun voitto
;2016
:Flanderin ympäriajo, kuudes
;2017
:Flanderin ympäriajo, neljäs
;2018
:AIka-ajon Alankomaiden-mestaruus
:EM-kilpailut, aika-ajossa kymmenes
:BinckBank Tour, kokonaiskilpailussa viides
:Espanjan ympäriajo, 12. etapilla toinen
;2019
:Herald Sun Tour, kokonaiskilpailun voitto
:Critérium du Dauphiné, 8. etapin voitto
:MM-kilpailut, aika-ajossa 15:s
;2020
:Tour Down Under, kokonaiskilpailussa viides
:Cadel Evans Great Ocean Roda Race, viides
:Flanderin ympäriajo, kahdeksas
;2021
:Dwars door Vlaanderen, voitto
:Olympialaiset, maantieajossa 15:s
:MM-kilpailut, maantieajossa hopeaa
;2022
:Flanderin ympäriajo, toinen
:Pariisi–Roubaix, voitto
;2023
:Omloop Het Nieuwsblad, voitto
:Maantieajon Alankomaiden-mestaruus
:MM-kilpailut, maantieajossa 12:s

## Lähteet
Laahus (vuoden 1980 televisioelokuva)

**Laahus** on Eeva Salmisen ja Antti Einari Halosen ohjaama suomalainen draama- ja televisioelokuva vuodelta 1980, joka perustuu Lauri Kokkosen samannimiseen näytelmään vuodelta 1958. 
Elokuva on MTV-teatterin tuottama ja se sai ensi-iltansa TV1:n Aitiopaikka-ohjelmapaikalla 7. tammikuuta 1980. Elokuva on taltiointi Intimiteatterin esityksestä, joka oli joutunut taloudellisiin vaikeuksiin Vanhalla Ylioppilastalolla vuonna 1978 tapahtuneen tulipalon vuoksi. 

Elokuva kertoo kahdesta naisesta, 50-vuotisjuhliinsa valmistautuvasta kukkakauppiaasta sekä vaatimattomasta ompelijattaresta.

## Rooleissa

## Lähteet
Vaasan baptistiseurakunta

**Vaasan baptistiseurakunta** on Vaasassa toimiva baptistiseurakunta. Seurakunta on perustettu 20. huhtikuuta 1908. Seurakunnan rukoushuone sijaitsee Palosaarella ja seurakunnan johtajana toimii pastori Heimo Hokkanen.

## Historia
### Tausta
Aluksi sekä suomen- että ruotsinkieliset baptistit kokoontuivat Vaasassa yhdessä, joskin kokoukset olivat pääosin ruotsinkielisiä. Koska suomenkieliset eivät ymmärtäneet kieltä, alkoivat he kokoontua omana kieliryhmänään. Voimakkaimmin asiaa ajoi suomenruotsalaisen saarnaajakoulun opettaja Veikko Palomaa.

### Baptistiseurakunnan perustaminen
Vaasan suomenkielinen baptistiseurakunta perustettiin 20. huhtikuuta 1908, jolloin seurakunnan perustava kokous pidettiin Rauhankatu 20:ssa. Ruotsinkielisestä seurakunnasta perustajia olivat Erik Jansson, Johan Liljestrand sekä G. Söderman. Tilaisuudessa seurakuntaan liittyi 24 jäsentä. Seurakunnan johtajaksi valittiin yksimielisesti John Gustaf Kokki. Vuonna 1909 seurakunnassa syntyi herätys, jonka seurauksena jäsenmäärä kasvoi kahdenkymmenen vuoden aikana 143:een. Vuonna 1916 seurakunta osti ruotsinkieliseltä baptistiseurakunnalta rukoushuoneen Palosaarelta.

Alkuaikoina seurakunta järjesti pyhäkoulutyötä johon osallistui parisataa lasta ja kymmenen opettajaa. Seurakunta teki vakituista työtä lisäksi Vähässäkyrössä, Isossakyrössä, Laihialla, Kauhavalla ja Härmässä. Myös Peräseinäjoki mainitaan usein kokousten pitopaikkana. Vuonna 1915 seurakunnassa tuli uskoon 40 ihmistä ja 26 kävi kasteella. Seuraavana vuonna kastettuja oli 30.

1920-luvulla Vaasan seurakunnasssa tapahtui muutos. Seurakuntaan kastettiin yli 30 ihmistä ja jäsenmäärä nousi 120 vuoteen 1926 mennessä. Tuolloin seurakunnan tiloissa aloitettiin saarnaajakoulu. Opettajina toimivat muun muassa Kalle Henneri, H. Sarlin ja John Gustaf Kokki.

### Toisen maailmansodan jälkeen
Baptistien raamattuopisto toimi Vaasan Palosaarella syksystä 1950 lähtien. Vaasan baptistiseurakunnan uusi rukoushuone valmistui Palosaarelle vuonna 1983. Tuolloin seurakunta oli vierailevien sananjulistajien varassa, mutta teki päätöksen hakea kokotoimista työntekijää. Seuraavan vuoden alusta tehtävät otti vastaan Markku Vehkaoja, joka hoiti myös Jurvan, Kauhajoen ja Ylistaron baptistiseurakuntia. Rukoushuoneen vihkiäistilaisuudessa puhuivat muun muassa Jouko Neulanen ja seurakunnanjohtaja Heimo Hokkanen.

## Saarnaajat
* 1908–1937: J. G. Kokki
* 1938–1951: Juho Hunnakko
* 1951–1952: Vesa Jauhiainen, Mikko Kolomainen
* 1953–1955: Aarno Liljeström
* 1955–1969: Juho Hunnakko
* 1984–1996: Markku Vehkaoja

### Johtajat
* Veikko Toivola
* 1975–edelleen: Heimo Hokkanen

## Katso myös
* Baptismi Suomessa
* Suomen Baptistikirkko
* Vaasan ruotsalainen baptistiseurakunta

## Lähteet
* 
* 

### Viitteet
Titaani(III)oksidi

**Titaani(III)oksidi** (Ti2O3) eli **titaaniseskvioksidi** on titaani- ja oksidi-ionien muodostama epäorgaaninen ioniyhdiste. Yhdistettä tutkitaan käytettäväksi litiumioniakkujen elektrodimateriaalina ja fotokatalyyttinä.

## Ominaisuudet, valmistus ja käyttö
Huoneenlämpötilassa titaani(III)oksidi on tumman violettia, lähes mustaa, kiteistä ainetta. Yhdisteen alkeiskoppi on trigonaalinen, mutta korkeissa paineissa ja lämpötiloissa yhdisteen rakenne on ortorombinen. Titaani(III)oksidi ei liukene veteen, mutta liukenee vetyfluoridiin. Kuumennettaessa voimakkaasti yhdiste hapettuu titaanidioksidiksi. Titaani(III)oksidi on huoneenlämpötilassa puolijohde ja sen valenssivyön ja johtavuusvyön välinen energiaero on 0,1&ndash;0,2 eV. Kuumennettaessa yhdiste muuttuu sähkönjohteeksi. Titaani(III)oksidia esiintyy luonnossa harvinaisena tistariittimineraalina.

Titaani(III)oksidia voidaan valmistaa pelkistämällä titaanidioksidia vedyllä 1&nbsp;000 °C:n lämpötilassa. Pelkistimenä voidaan käyttää myös metallista titaania ja reaktio tapahtuu alennetussa paineessa 1&nbsp;600 °C:n lämpötilassa.
:2 TiO2 + H2 → Ti2O3 + H2O
:3 TiO2 + Ti → 2 Ti2O3

Titaani(III)oksidia on tutkittu käytettäväksi litiumioniakkujen elektrodimateriaalina, erityisesti nanolevyinä, ja fotokatalyyttinä.

## Lähteet